Lontoon olympialaisissa Kolodko sijoittui alun perin kolmanneksi (tulos 20,48 m). Hän nousi toiselle sijalle Nadzeja Astaptšukin dopinghylkäyksen jälkeen, mutta tuli lopulta itse hylätyksi vuonna 2016. Hänen Lontoon olympialaisissa antamansa dopingnäytteen uusintatutkimuksessa oli merkkejä dopingin käytöstä. Kolodko sai tapauksesta kahden vuoden kilpailukiellon ajalle 2.7.2016–1.7.2018 ja hänen suorituksensa aikavälillä 6.8.2012–5.8.2014 hylättiin. Hylättyihin tuloksiin sisältyi vuoden 2013 Göteborgin EM-hallikilpailuiden toinen sija (tuloksella 19,04 m) ja Moskovan MM-kilpailuiden viides sija (19,81) sekä vuoden 2014 Sopotin MM-hallikilpailuiden neljäs sija.